ഇതാര് ഗന്ധര്വ്വനോ? ഉണ്ണി മുകുന്ദനോട് ആരാധകര് മലയാളസിനിമയിലെ മോസ്റ്റ് എലിജിബിള് ബാച്ചിലര് ആണ് ഉണ്ണി മുകുന്ദന്. നിരവധി ആരാധികമാരാണ് ഈ താരത്തിനുള്ളത്. ഇപ്പോഴിതാ, ഉണ്ണി സോഷ്യല് മീഡിയയില് പങ്കു വച്ച ഒരു ചിത്രമാണ് ശ്രദ്ധ നേടുന്നത്. ഞാന് ഗന്ധര്വ്വന് എന്ന ചിത്രത്തിലെ നിതീഷ് ഭരദ്വാജിന്റെ കോസ്റ്റ്യൂമിനെ ഓര്മിപ്പിക്കുന്ന രീതിയിലാണ് ഉണ്ണി മുകുന്ദന്റെ വേഷം. എല്ലായ്പ്പോഴും ഗന്ധര്വ്വന്മാരുടെയും ദൈവങ്ങളുടെയും ലോകം എന്നെ ആകര്ഷിക്കാറുണ്ട്, എന്നാണ് ഉണ്ണി മുകുന്ദന് കുറിക്കുന്നത്. ഞാന് ഉണ്ണി ഗന്ധര്വ്വന് എന്നാണ് ചിത്രത്തിന് ആദില് ഇബ്രാഹിം നല്കിയ കമന്റ്. ഗന്ധര്വ്വനുണ്ണി എന്നാണ് ഒരു ആരാധകന് ഉണ്ണിയെ വിശേഷിപ്പിക്കുന്നത്. മലയാളസിനിമയിലെ യുവനടന്മാരെല്ലാം സ്നേഹത്തോടെ മസിലളിയാ എന്നു വിളിക്കുന്ന, യുവതാരങ്ങളില് ഏറെ ശ്രദ്ധേയനായ താരമാണ് ഉണ്ണി മുകുന്ദന്. ശരീരസൗന്ദര്യം കാത്തുസൂക്ഷിക്കുന്നതിലും ഫിറ്റ്നസ് നിലനിര്ത്തുന്നതിലും തന്റെ സഹപ്രവര്ത്തകര്ക്കെല്ലാം മാതൃകയാണ് ഉണ്ണി മുകുന്ദന്. അടുത്തിടെ തന്റെ പുതിയ ഡയറ്റ് പ്ലാന് ആരാധകരുമായി ഉണ്ണി പങ്കുവച്ചിരുന്നു. 93കിലോയില് നിന്ന് 77 കിലോയിലേക്ക് എത്തിയതിനെക്കുറിച്ച് ഇന്സ്റ്റഗ്രാം പോസ്റ്റില് വിവരിക്കുകയാണ് ഉണ്ണി മുകുന്ദന്. മേപ്പടിയാന് എന്ന തന്റെ പുതിയ സിനിമയ്ക്കായി ഉണ്ണി മുകുന്ദന് 20 കിലോയിലധികം ശരീര ഭാരം കൂട്ടിയിരുന്നു. ശരീര ഭാരം കുറച്ച് പഴയ ലുക്കിലേക്ക് എത്തിയിരിക്കുകയാണ് താരം. മറിയത്തിനു പാവയും ഡിക്യുവിന് കാറും തരാം ദുല്ഖറിനെ വീട്ടിലേക്ക് ക്ഷണിച്ച് ഉണ്ണി മുകുന്ദന് മേപ്പടിയാന് എന്ന ചിത്രത്തിനായി എനിക്ക് ശരീര ഭാരം കൂട്ടേണ്ടി വന്നിരുന്നു. 93 കിലോയായിരുന്നു ഭാരം. അതിനുശേഷം മൂന്ന് മാസം കൊണ്ട് 16 കിലോ ഭാരം കുറയ്ക്കുകയെന്നത് എന്നെ സംബന്ധിച്ചിടത്തോളം നരകതുല്യമായ അവസ്ഥയായിരുന്നുവെന്ന് ഉണ്ണി പറയുന്നു. എനിക്ക് പറ്റുമെങ്കില് നിങ്ങള്ക്കെല്ലാവര്ക്കും സാധിക്കും. നിങ്ങള് നിങ്ങളുടെ ശരീരത്തെയല്ല മനസ്സിനെയാണ് ഇതിനായി ട്രെയിന് ചെയ്യേണ്ടതെന്ന് താരം പറഞ്ഞു. പരിശീലകരായ രഞ്ജിത്ത്, പ്രവീണ് എന്നിവര്ക്ക് ഉണ്ണി നന്ദി പറയുകയും ചെയ്തു. ഉണ്ണി മുകുന്ദന് ആദ്യമായി നിര്മാതാവാകുന്ന ചിത്രമാണ് മേപ്പടിയാന്. നവാഗതനായ വിഷ്ണു മോഹനാണ് സംവിധായകന്. ഉണ്ണി മുകുന്ദന് കേന്ദ്ര കഥാപാത്രത്തെ അവതരിപ്പിക്കുന്ന ചിത്രത്തില് അഞ്ജു കുര്യനാണ് നായിക. അജു വര്ഗീസ്, സൈജു കുറുപ്പ്, ഇന്ദ്രന്സ്, കലാഭവന് ഷാജോണ്, തുടങ്ങിയ താരങ്ങളും ചിത്രത്തിലുണ്ട്.